Politimannen som snudde rett foran en trailer for å ta opp jakten på en motgående bilist på Lundeslettene, er nå ilagt en bot på 10.000 kroner og fratatt serifikatet i fem måneder. Foto: Privat

Politimann mistet lappen etter denne vendingen

Han fanget det hele på film: Først forbikjøringen til en møtende bil, så hvordan politibilen bak under en tverrvending på E18 ble påkjørt av en trailer. Polititjenestemannen ble fratatt førerkortet dagen etter, opplyser nå Agder politidistrikt.

Se den dramatiske videoen.

I 14-tiden onsdag var Risør-mannen på vei østover på E18 i Aust-Agder. Bak seg hadde han en uniformert politibil – det dokumenterer Risør-mannens kamera bak i bilen, som fortløpende filmet en rolig, solfylt dag med lite trafikk på veien.

Så, på Lundeslettene i Tvedestrand, fanger Risør-mannens andre kamera, det på dashbordet, opp en situasjon.

En møtende bilist kjører forbi en polsk semitrailer. Risør-mannen bremser ned for bilen som kommer mot, «for sikkerhets skyld».

– Jeg opplevde ikke forbikjøringen som veldig skummel. Jeg har sett verre, sier austegden i 20-årene.

Like før traileren treffer, skrus politibilen på blålysene, viser videoen. Foto: Tipser

Politimannen som snudde rett foran en trailer for å ta opp jakten på en motgående bilist på Lundeslettene, er nå ilagt en bot på 10.000 kroner og fratatt serifikatet i fem måneder. Foto: Privat

Agders politimester Kirsten Lindeberg opplyser at den aktuelle politimannen er midlertidig fratatt førerkortet etter ulykken. Han er også tatt ut av operativ tjeneste mens Spesialenheten gransker hendelsen.

Politibilen ser kanskje ikke så skadet ut, men vil trolig ikke bli satt inn i tjeneste igjen. Her fotografert i verkstedhallen til Gromstad Auto i Arendal. Foto: Erik Holand

Politibetjenten i den uniformerte politibilen ønsket imidlertid å ta opp jakten på forbikjøreren:

Det bakoverfilmende kameraet tar opp hvordan den uniformerte politibilen vrenges over i en u-sving. Trailersjåføren rekker ikke stoppe, og tungtransporten tar politibilen med seg et lite stykke videre.

-LES OGSÅ (Agp+):

Stoppet og sjekket

Trailersjåføren skal ha rukket å bremse noe –

– Jeg stoppet og gikk ut av bilen. Politimannen sa det gikk bra, sier Risør-mannen.

Artikkelen fortsetter under annonsen.

– Jeg snakket ikke med trailersjåføren, men jeg tror han var litt skjelven. Det kan jeg forstå, tilføyer han.

Sammen med en annen bilist begynte han å dirigere trafikken i påvente av at nødetatene kom frem.

– Uproft

Risør-mannen har en klar mening om politibilens tverrvending på E18, som han onsdag fikk med seg gjennom speilet.

– Det var uproft, for å si det mildt. Kunne han ikke ventet til lastebilen hadde passert, og så snudd? Politisjåføren hadde fint tatt igjen den første bilen med blålys på, i stedet for å risikere andres liv ved å snu foran et vogntog, hevder han.

Fratatt førerkort

Oppdatering: Politimester Kirsten Marie Lindeberg opplyser fredag ettermiddag at polititjenestemannen er midlertidig fratatt førerkortet.

– Det skjedde påfølgende morgen etter ulykken. Vi hadde da vært i kontakt med Spesialenheten. Beslutningen ble gjort av Agder politidistrikt, sier Lindeberg.

Politimannen er ikke suspendert, men som følge av at saken nå skal granskes av Spesialenheten for politisaker, er tjenestemannen også tatt ut av operativ tjeneste, sier politimesteren videre.

– Han vil jobbe med etterforskningsoppgaver den neste tiden. Han ivaretas godt av kolleger, legger Lindeberg til.

Derfor tverrvendte han

Operasjonsleder Per Kristian Klausen i Agder sier at det var selve forbikjøringen polititjenestemannen reagerte på, og at dette var grunnen til tverrvendingen på E18.

Politiet hadde ikke noen forutgående meldinger på bilen som kjørte forbi traileren.

Artikkelen fortsetter under annonsen.

Verken Lindeberg eller politiinspektør Magnus Andreassen i politiets Felles forvaltningsenhet (FFE) i Agder ønsker, heller ikke i lys av videoen, å kommentere polititjenestemannens handlemåte på E18 den dagen.

– Det vi er veldig glade for, er at det ikke ble personskader, sier Andreassen, med tilslutning fra politimesteren.

Begge henviser til Spesialenheten for politisaker,

Er orientert

– Vi har ikke fått saken oversendt ennå, men har forståelse av at den er på vei, sier Spesialenhetens Liv Øyen til Agderposten fredag formiddag.

Hun leder etterforskningsavdelingen for Øst-Norge, som Agder-fylkene sorterer under.

– Vi ble orientert av Agder politidistrikt om hendelsen på vår vakttelefon onsdag ettermiddag. I og med at det ikke var alvorlig personskade, ble det ikke startet straksetterforskning. Vi har fått foreløpig informasjon i saken, og venter nå å få saken på ordinær måte.

Vil være forberedt

Agderposten spør Risør-bilisten hvorfor han har valgt å installere to kameraer i bilen.

– Det er ikke av noen annen grunn enn at jeg er glad i «duppedingser». Og så har jeg alltid sagt jeg vil få bruk for dem en vakker dag, i en diskusjon om hvem som gjorde hva.

Kopier av videofilene han tok opp onsdag ettermiddag ble overlevert politiet. Materialet er nå oversendt Spesialenheten som del i den forestående etterforskningen, får Agderposten opplyst.